PMIndiaData/PMIndiaSum huggingface dataset:
জাতীয় পুরস্কার জয়ী শিক্ষক শিক্ষিকাদের সঙ্গে প্রধানমন্ত্রী সাক্ষাৎ

প্রধানমন্ত্রী শ্রী নরেন্দ্র মোদী মঙ্গলবার লোক কল্যাণ মার্গে ২০১৮র জাতীয় পুরস্কার জয়ী শিক্ষক-শিক্ষিকাদের সঙ্গে সাক্ষাৎ করেন। প্রধানমন্ত্রী পুরস্কার জয়ী শিক্ষক-শিক্ষিকাদের অসামান্য অবদানের জন্য অভিনন্দন জানান। প্রত্যেক ছাত্রছাত্রীর জীবনে পরিবর্তন নিয়ে আসতে তিনি শিক্ষক-শিক্ষিকাদের আন্তরিক প্রয়াস অব্যাহত রাখতে বলেন। কথপোকথনের সময় প্রধানমন্ত্রী শিক্ষাদানের কাজে প্রযুক্তি ব্যবহারের গুরুত্বের কথা উল্লেখ করেন। দৈনন্দিন জীবনের সঙ্গে যুক্ত বিভিন্ন সমস্যার সমাধান সূত্র খুঁজে বের করতে শিক্ষক-শিক্ষিকাদের তিনি ছাত্রছাত্রীদেরকে আরও উৎসাহিত করতে বলেন। শিক্ষাক্ষেত্রে ছাত্রছাত্রীদের উপেক্ষার পরিবর্তে প্রত্যেককে সমান সুযোগ দেওয়ার জন্যও তিনি শিক্ষক সমাজের প্রতি আহ্বান জানান। প্রধানমন্ত্রী ছাত্রছাত্রীদের সৃজনশীলতার ব্যাপারে উৎসাহিত করার প্রয়োজনীয়তার ওপর গুরুত্ব দেন। তিনি জোর দিয়ে বলেন, ছাত্রছাত্রীদের কাছে আত্ম-উৎসাহ সৃজনশীলতার প্রসারে কাজ করে এবং নিজের সঙ্গে নিজের প্রতিদ্বন্দ্বিতামূলক মানসিকতা গড়ে তুলতে সাহায্য করে। তিনি বলেন, বিভিন্ন বিষয় সম্বন্ধে ছাত্রছাত্রীদের দৃষ্টিভঙ্গি উপলব্ধি করা অত্যন্ত জরুরি। ছাত্রছাত্রীদের মধ্যে শেখার উৎসাহ বাঁচিয়ে রাখার জন্যও তিনি শিক্ষক-শিক্ষিকাদের উদ্যোগী হওয়ার পরামর্শ দেন। প্রধানমন্ত্রী সঙ্গে কথাবার্তার সময় পুরস্কারজয়ী শিক্ষক-শিক্ষিকারা নিজেদের বিদ্যালয়ে ইতিবাচক পরিবর্তন নিয়ে আসতে যে ধরণের পরিবর্তনমূলক পদক্ষেপ নিয়েছেন, তা জানান। অটল টিংকারিং ল্যাব যেভাবে পড়ুয়াদের প্রযুক্তির সদ্ব্যবহার ও উদ্ভাবনে উৎসাহিত করেছে, শিক্ষক-শিক্ষিকারা সে প্রসঙ্গও উল্লেখ করেন। এই উপলক্ষে কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ও বিভাগীয় প্রতিমন্ত্রী শ্রী সঞ্জয় শারমাও ধোত্রে উপস্হিত ছিলেন।
‘প্রগতি’রমঞ্চেক্ষোভ নিরসন এবং বিভিন্ন প্রকল্পের অগ্রগতির বিষয়গুলি পর্যালোচনা করলেনপ্রধানমন্ত্রী

‘প্রগতি’রমাধ্যমে পঞ্চদশ আলোচনা ও মতবিনিময় অনুষ্ঠানে আজ নেতৃত্ব দেন প্রধানমন্ত্রী শ্রীনরেন্দ্র মোদী। আয়করপ্রশাসন সম্পর্কিত ক্ষোভ ও অভিযোগের নিষ্পত্তি সংক্রান্ত কাজকর্মের বিষয়টি আজবিশেষভাবে পর্যালোচনা করেন প্রধানমন্ত্রী। করদাতাদের কাছ থেকে পাওয়া ক্ষোভ ওঅভিযোগের সংখ্যা বৃদ্ধি পাওয়ায় উদ্বেগও প্রকাশ করেন তিনি। শ্রী মোদী বলেন,করদাতাদের ক্ষোভ ও অভিযোগের নিষ্পত্তিতে এবং সমস্যা নিরসনে পদ্ধতিগত ব্যবস্থাকেসঠিকভাবে গড়ে তুলতে হবে। সর্বোচ্চ মাত্রায় প্রযুক্তি ব্যবহারের জন্য সংশ্লিষ্টকর্মীদের পরামর্শ দেন তিনি। প্রধানমন্ত্রীর মতে, এর ফলে বিভিন্ন বিষয়ের দ্রুতনিষ্পত্তি সম্ভব হয়ে উঠবে। ‘প্রধানমন্ত্রীখনিজ ক্ষেত্র কল্যাণ যোজনা’ রূপায়ণের বিষয়টিও আজ খতিয়ে দেখেন শ্রী মোদী। খনিজসমৃদ্ধ ১২টি রাজ্য থেকে এ পর্যন্ত ৩,২১৪ কোটি টাকা সংগৃহীত হয়েছে বলে জানা যায়।ভবিষ্যতে সংগ্রহের মাত্রা আরও বৃদ্ধি পাবে বলেও আশা করা হচ্ছে। খনিজ সমৃদ্ধজেলাগুলিতে আদিবাসী সহ অনগ্রসর বিভিন্ন সম্প্রদায়ের মানুষের কল্যাণে অর্থেরসর্বোচ্চব্যবহারের দিকটি নিশ্চিত করে তুলতে প্রধানমন্ত্রী আর্জি জানান সংশ্লিষ্টকর্মী ও আধিকারিকদের কাছে। রাজস্থান,অসম, মেঘালয়, সিকিম, পশ্চিমবঙ্গ, মহারাষ্ট্র, ওড়িশা, ঝাড়খণ্ড, বিহার, উত্তরপ্রদেশ,উত্তরাখণ্ড এবং জম্মু ও কাশ্মীরে রেল, সড়ক ও বিদ্যুতের মতো গুরুত্বপূর্ণ পরিকাঠামোপ্রকল্পের অগ্রগতির বিষয়টিও আজ ‘প্রগতি’র মঞ্চে খতিয়ে দেখেন শ্রী নরেন্দ্র মোদী। /
বিহার ও ঝাড়খণ্ডের উত্তর কোয়েল জলাধার প্রকল্প নির্মাণের বাকি কাজ সম্পূর্ণ করার প্রস্তাবে অনুমোদন কেন্দ্রীয় মন্ত্রিসভার

আনুমানিক ১,৬২২ কোটি ২৭ লক্ষ টাকা ব্যয়ে বিহার ও ঝাড়খণ্ডের উত্তর কোয়েলজলাধার প্রকল্পের বাকি কাজ সম্পূর্ণ করার একটি প্রস্তাব আজ ছাড়পত্র পেলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রকল্পের শুরু থেকে পরবর্তী তিনটি আর্থিক বছরে ঐ অর্থ ব্যয় করা হবে। বেতলা জাতীয় উদ্যান এবং পালামৌ ব্যাঘ্র সংরক্ষণ কেন্দ্র যাতে জলমগ্ন নাহয়ে পড়ে, তা নিশ্চিত করার লক্ষ্যে বাঁধে জল মজুতের পরিমাণ নির্দিষ্ট স্তরের নিচেরাখার বিষয়টিতেও আজ সম্মতি জানায় কেন্দ্রীয় মন্ত্রিসভা। প্রসঙ্গত উল্লেখ্য, উত্তর কোয়েল জলাধার প্রকল্পটি অবস্থিত শোন নদীরই একটিশাখা নদী উত্তর কোয়েলের ওপর। ঝাড়খণ্ড রাজ্যের পালামৌ এবং গাড়োয়া জেলার বিশেষভাবেঅনগ্রসর আদিবাসী অঞ্চলে অবস্থিত উত্তর কোয়েল জলাধার প্রকল্পটি। এর নির্মাণ কাজশুরু হয় ১৯৭২ সালে এবং ১৯৯৩ সালে বিহার সরকারের বন দপ্তরের নিষেধাজ্ঞার আগেপর্যন্ত তা চালু রাখা হয়। কিন্তু ঐ নিষেধাজ্ঞা বলবৎ হওয়ার পর থেকেই বাঁধের কাজ অচলাবস্থায় রয়ে গেছে। আজ কেন্দ্রীয় মন্ত্রিসভারঅনুমোদনের ফলে প্রকল্পের বাকি কাজ সম্পূর্ণ করা সম্ভব হবে বলে আশা করা হচ্ছে।
হিমাচল প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী হিমাচলবাসীকে রাজ্য প্রতিষ্ঠা দিবসের শুভেচ্ছা জানিয়েছেন। এক শুভেচ্ছাবার্তায় প্রধানমন্ত্রী বলেছেন : “হিমাচলবাসীকে রাজ্যের প্রতিষ্ঠা বার্ষিকীতে অনেক অনেক শুভেচ্ছা। প্রাকৃতিক সৌন্দর্য্যে পরিপূর্ণ ও সাহসিকতার নিদর্শন রাখা এই রাজ্যটি আগামী বছরগুলিতে আরও সমৃদ্ধি লাভ করুক। এই রাজ্যের মানুষের আনন্দ ও সুস্বাস্থ্যের জন্য আমি ঈশ্বরের কাছে আশীর্বাদ প্রার্থনা করি।”
উপ-রাষ্ট্রপতি শ্রী এম ভেঙ্কাইয়া নাইডুর বিদায় সংবর্ধনা অনুষ্ঠানে যোগ দিলেন প্রধানমন্ত্রী

নয়াদিল্লি, ৮ আগস্ট ২০২২ উপ-রাষ্ট্রপতি শ্রী এম ভেঙ্কাইয়া নাইডুর বিদায় সংবর্ধনা অনুষ্ঠানে আজ যোগ দেন প্রধানমন্ত্রী শ্রী নরেন্দ্র মোদী। রাজ্যসভায় আয়োজিত এই অনুষ্ঠানে তিনি শ্রী ভেঙ্কাইয়া নাইডুর ভূয়সী প্রশংসা করে বলেন, আমরা এ বছর স্বাধীনতা দিবস উদযাপন করতে চলেছি এমন একটি সময়ে যখন দেশের রাষ্ট্রপতি, উপ-রাষ্ট্রপতি, লোকসভার অধ্যক্ষ এবং প্রধানমন্ত্রী – সকলেই জন্মগ্রহণ করেছেন স্বাধীনতা-উত্তরকালে। তাঁদের প্রত্যেকেই উঠে এসেছেন খুব সাধারণ পরিবারগুলি থেকে। এর একটি প্রতীকী অর্থ রয়েছে যা এক নতুন যুগের সূচক। জনজীবনে যুক্ত হওয়ার সময় থেকেই দেশের যুব সমাজকে উপ-রাষ্ট্রপতি বরাবরই উৎসাহ যুগিয়ে এসেছেন। উপ-রাষ্ট্রপতি হিসেবে যুবকল্যাণে তিনি আত্মনিয়োগ করেছিলেন। বিভিন্ন সময় শ্রী এম ভেঙ্কাইয়া নাইডুর সঙ্গে তাঁর ঘনিষ্ঠ সম্পর্কের কথা উল্লেখ করে প্রধানমন্ত্রী বলেন, দলের কর্মী হিসেবে শ্রী ভেঙ্কাইয়া নাইডুর মতাদর্শগত অঙ্গীকার, বিধায়ক হিসেবে তাঁর সাফল্য, সাংসদ হিসেবে তাঁর কর্মচাঞ্চল্য এবং ভারতীয় জনতা পার্টির প্রেসিডেন্ট রূপে তাঁর সাংগঠনিক দক্ষতা বিশেষ প্রশংসার দাবি রাখে। কেন্দ্রের মন্ত্রী হিসেবে তাঁর কঠিন শ্রম ও বিচক্ষণতা এবং উপ-রাষ্ট্রপতি তথা রাজ্যসভার চেয়ারম্যান রূপে তাঁর নিষ্ঠা ও মর্যাদাপূর্ণ অভিব্যক্তি আমাদের মুগ্ধ করেছে। স্মৃতিচারণ করে প্রধানমন্ত্রী বলেন যে শ্রী ভেঙ্কাইয়া নাইডুর সঙ্গে তিনি ঘনিষ্ঠভাবে কাজ করে এসেছেন বহু বছর ধরেই। কোনও দায়িত্ব গ্রহণেই শ্রী নাইডু কখনও পিছিয়ে যাননি। তাই যাঁরা জনজীবনের সঙ্গে যুক্ত, তাঁদের অনেক কিছুই শিক্ষণীয় রয়েছে শ্রী ভেঙ্কাইয়া নাইডুর কাছে। উপ-রাষ্ট্রপতি তাঁর বক্তব্য ও আলোচনায় শব্দের ব্যবহারে যে বুদ্ধিমত্তার পরিচয় দিয়েছেন তারও উল্লেখ করেন শ্রী নরেন্দ্র মোদী। তিনি বলেন, শ্রী ভেঙ্কাইয়া নাইডুর প্রতিটি শব্দই মন দিয়ে শোনার, উপলব্ধি করার এবং অনুসরণ করার। তাঁর শব্দ ব্যবহারে আপত্তি বা বিরোধিতা করার কোনও পথ ছিল না। শুধু তাই নয়, একটিমাত্র ছত্রে তিনি যেভাবে নিজেকে প্রকাশ করতে পারতেন তা সকলের কাছেই সুবিদিত, কারণ ভাষার ওপর তাঁর দখল ছিল অসাধারণ। সংসদ এবং তার বাইরে যে শব্দ ও বাক্যে তিনি নিজেকে প্রকাশ করতেন তার প্রভাব ছিল বিরাট। কারণ তাঁর বক্তব্যের সারবত্তার সঙ্গে গভীরতার এক বিশেষ মেলবন্ধন ঘটত। অতুলনীয় ছিল তাঁর শব্দ চয়ন যার মধ্য দিয়ে ফুটে উঠত তাঁর জ্ঞানের গভীরতা। প্রধানমন্ত্রী বলেন, দক্ষিণ ভারতে শ্রী ভেঙ্কাইয়া নাইডুর রাজনৈতিক জীবন শুরু হয়েছিল খুবই সরল ও অনাড়ম্বরভাবে। একজন সাধারণ রাজনৈতিক কর্মী থেকে দলের সভাপতি হয়ে ওঠার ঘটনার মধ্যে প্রতিফলিত হয়েছিল তাঁর এগিয়ে চলার অদম্য মানসিকতা যা তাঁর মতাদর্শ ও ধৈর্য্যের সঙ্গে ছিল সম্পৃক্ত। দেশকে যদি আমরা ভালোবাসি, সঠিকভাবে আমাদের মতামত যদি আমরা প্রকাশ করতে পারি, ভাষাগত বৈচিত্র্যের ওপর যদি আমাদের আস্থা থাকে, তাহলে কোনও একটি বিশেষ অঞ্চল বা ভাষা যে কখনই কাজের জগতে অন্তরায় হয়ে উঠতে পারে না তা প্রমাণ করেছেন শ্রী ভেঙ্কাইয়া নাইডু স্বয়ং। প্রত্যেকটি ভারতীয় ভাষার প্রতি তিনি ছিলেন শ্রদ্ধাশীল। রাজ্যসভার চেয়ারম্যান হিসেবে কাজ করার সময় এই পরিচয় আমরা পেয়েছি। রাজ্যসভার চেয়ারম্যান হিসেবে তাঁর মেয়াদকালে সেখানকার কাজও শুধুমাত্র বহুগুণে বৃদ্ধি পায়নি, আলাপ-আলোচনার পরিসর ও পরিধিও পেয়েছে এক নতুন মাত্রা। বহু ঘটনায় তিনি এমন এমন সিদ্ধান্ত গ্রহণ করেছেন যা রাজ্যসভার ইতিহাসে স্মরণীয় হয়ে থাকবে। সংসদে তিনি বিতর্ক ও আলোচনাকে এমন এক মাত্রায় উন্নীত করেছিলেন যেখানে বিমূর্ত হয়ে উঠেছিল গণতন্ত্রের পূর্ণতা।
প্রধানমন্ত্রী মালয়েশিয়ার প্রাক্তন ক্যাবিনেট মন্ত্রী টুন ডঃ এস স্যামি ভেলু-র প্রয়াণে শোকজ্ঞাপন করেছেন

নয়াদিল্লি, ১৫ সেপ্টেম্বর ২০২২ প্রধানমন্ত্রী শ্রী নরেন্দ্র মোদী মালয়েশিয়ার প্রাক্তন ক্যাবিনেট মন্ত্রী এবং মালয়েশিয়া থেকে প্রথম প্রবাসী ভারতীয় সম্মানপ্রাপ্ত টুন ডঃ এস স্যামি ভেলু-র প্রয়াণে গভীর শোক প্রকাশ করেছেন। একটি ট্যুইটে প্রধানমন্ত্রী বলেছেন – “মালয়েশিয়ার প্রাক্তন ক্যাবিনেট মন্ত্রী এবং মালয়েশিয়া থেকে প্রথম প্রবাসী ভারতীয় সম্মানপ্রাপ্ত টুন ডঃ এস স্যামি ভেলু-র প্রয়াণে আমি শোকাভিভূত। তাঁর পরিবারের প্রতি আমি আন্তরিক সমবেদনা জানাই। ওঁ শান্তি!”
বস্ত্র ক্ষেত্রে সহায়তা যোগাতে রাজ্য ও কেন্দ্র যুক্ত করে ছাড় দেওয়ার প্রকল্প অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ বস্ত্র ক্ষেত্রকে সহায়তার জন্য রাজ্য ও কেন্দ্রের বিভিন্ন করে ছাড় দেওয়ার প্রকল্পটি অনুমোদন করে। এরফলে সরকার বস্ত্র রপ্তানি ক্ষেত্রে প্রয়োজনীয় বিভিন্ন ব্যবস্হা নিতে পারবে। প্রস্তাবিত প্রকল্পটি বস্ত্রক্ষেত্রকে প্রতিযোগিতামূলক করে তুলবে। বস্ত্রক্ষেত্রে বিভিন্ন কর ও লেভী তুলে নেবার ফলে, রপ্তানি-বাজারে ভারতের প্রতিযোগিতায় নামার ক্ষমতা বাড়বে এবং বস্ত্র ক্ষেত্রে ন্যায় সঙ্গত এবং সামগ্রিক বিকাশ ত্বরান্বিত হবে। /
কেন্দ্রীয় মন্ত্রিসভা ডিরেক্টরেট জেনারেল অব সিভিল অ্যাভিয়েশন অব ইন্ডিয়া (ডি জি সি এ) এবং ফ্রেঞ্চ সিভিল অ্যাভিয়েশন অথরিটি-র মধ্যে ‘মউ’ সাক্ষরে  অনুমোদন দিল

প্রধানমন্ত্রী শ্রী নরেন্দ্র মোদির পৌরহিত্যে বুধবার কেন্দ্রীয় মন্ত্রিসভা ‘ইন্টারন্যাশনাল সিভিল অ্যাভিয়েশন অর্গানাইজেশন’ (আই সি এ ও)-এর গুণমান ও সুপারিশকৃত চর্চা সমূহের প্রতি উৎসাহ দান ও রপায়ন করার জন্য ‘কারিগরিগত সহযোগিতা কর্মসূচি’ রূপায়িত করতে ‘ডিরেক্টরেট জেনারেল অব সিভিল অ্যাভিয়েশন অব ইন্ডিয়া’ (ডি জি সি এ) এবং ফ্রান্সের ‘ফ্রেঞ্চ সিভিল আভিয়েশন অথরিটি- ডিরেক্‌স জেনারেল দ্য ল’ অ্যাভিয়েসঁ সিভিল’ (ডি জি এ সি)-এর মধ্যে একটি অনুমোদন-উত্তর ‘সমঝোতা পত্র’ (মউ)সাক্ষর মঞ্জুর করেছে। দুই দেশের সরকারের দ্বারা অনুমোদিত হওয়ার পর উভয় দেশের তরফে মউ-এ সাক্ষর করা হয় এবং চার বছরের জন্য এর মেয়াদ থাকবে। এই কারিগরিগত সহযোগিতা কর্মসূচিটি মাধ্যমে ডি জি সি এ-র আধিকারিকরা দক্ষতা ও বিশেষজ্ঞতা বাড়ানোর ক্ষেত্রে উপকৃত হবে। এছাড়াও এই ‘মউ’ দুই পক্ষের মধ্যে তাদের ইঞ্জিনিয়ার, টেকনিশিয়ান, ম্যানেজার ইত্যাদিদের প্রশিক্ষণ প্রদানের জন্য সহযোগিতা রূপায়নের ক্ষেত্রে সুবিধা দেবে।
গ্রামীণ জনসাধারণকে ডিজিটাল পদ্ধতিতে লেনদেন সম্পর্কে প্রশিক্ষণের লক্ষ্যে ‘প্রধানমন্ত্রী গ্রামীণ ডিজিটাল সাক্ষরতা অভিযান’  :  অনুমোদন কেন্দ্রীয় মন্ত্রিসভার

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার অনুমোদিত হল‘প্রধানমন্ত্রী গ্রামীণ ডিজিটাল সাক্ষরতা অভিযান’। দেশের ৬ কোটি গ্রামীণ পরিবারকেডিজিটাল পদ্ধতি সম্পর্কে শিক্ষালাভে উৎসাহদানই হল এই কর্মসূচির লক্ষ্য। আগামী ২০১৯সালের মধ্যে এই কর্মসূচি রূপায়ণে ব্যয়বরাদ্দ স্থির করা হয়েছে ২,৩৫১ কোটি ৩৮ লক্ষটাকা। উল্লেখ্য, ২০১৬-১৭ বছরের কেন্দ্রীয় বাজেটে এই কর্মসূচি রূপায়ণের কথা ঘোষণাকরেছিলেন কেন্দ্রীয় অর্থমন্ত্রী। ডিজিটাল পদ্ধতিতেলেনদেন সম্পর্কে গ্রামীণ মানুষকে সড়গড় করে তোলার ক্ষেত্রে ‘প্রধানমন্ত্রী গ্রামীণডিজিটাল সাক্ষরতা অভিযান’ হল বিশ্বের এক বৃহত্তম কর্মসূচি। এর আওতায় ২০১৬-১৭ অর্থবছরে ২৫ লক্ষ প্রার্থীর প্রশিক্ষণ সম্পূর্ণ করার লক্ষ্যমাত্রা ধরা হয়েছে।অন্যদিকে, ২০১৭-১৮ অর্থ বছরে এই লেনদেন পদ্ধতি সম্পর্কে প্রশিক্ষণ দেওয়া হবে ২কোটি ৭৫ লক্ষ গ্রামীণ প্রার্থীকে। এই সংখ্যাকে আরও উন্নীত করে ৩ কোটিতে নিয়েযাওয়ার লক্ষ্য স্থির হয়েছে ২০১৮-১৯ সাল নাগাদ। ভৌগোলিক দিক থেকে ভারতের প্রতিটিপ্রান্তেই যাতে এই সুযোগ পৌঁছে দেওয়া যায়, সেই লক্ষ্যে দেশের ২ লক্ষ ৫০ হাজারগ্রাম পঞ্চায়েত থেকে ২০০ থেকে ৩০০ জন প্রার্থীর নাম নথিভুক্ত করা যাবে বলে আশা করাহচ্ছে। ডিজিটাল পদ্ধতিতেলেনদেন সম্পর্কে প্রশিক্ষণ শেষে ট্যাবলেট, স্মার্ট ফোন, কম্পিউটার ইত্যাদিরমাধ্যমে গ্রামবাসীরা প্রয়োজনীয় কাজকর্ম সেরে ফেলতে পারবেন বলে মনে করা হচ্ছে। ইন্টারনেটব্যবহার, ই-মেল পাঠানো এবং তা গ্রহণ করা, সরকারি পরিষেবার সুযোগ গ্রহণ, তথ্যসংগ্রহ প্রচেষ্টা, নগদ অর্থ ছাড়াই লেনদেন ইত্যাদিতে তাঁরা ক্রমশ অভ্যস্ত হয়ে উঠবেনবলে সরকারের আশা। আর এইভাবেই জাতি গঠন প্রক্রিয়ার সর্বস্তরে নিশ্চিত করা হবেতথ্যপ্রযুক্তির প্রয়োগ ও ব্যবহারকে। সমগ্র কর্মসূচিরূপায়ণ ও দেখভালের দায়িত্ব কেন্দ্রীয় বৈদ্যুতিন ও তথ্যপ্রযুক্তি মন্ত্রকের।বিভিন্ন রাজ্য ও কেন্দ্রশাসিত অঞ্চলের সহযোগিতায় এবং অনুমোদিত বিভিন্ন সংস্থা,জেলা পর্যায়ের সংশ্লিষ্ট প্রতিষ্ঠান ইত্যাদির সঙ্গে ঘনিষ্ঠ সমন্বয় রক্ষা করে এইঅভিযান চালানো হবে। /
এশিয়া কাপ জয়ী ভারতীয় মহিলা ক্রিকেট দলকে প্রধানমন্ত্রীর অভিনন্দন

নয়াদিল্লি, ১৫ অক্টোবর, ২০২২ প্রধানমন্ত্রী শ্রী নরেন্দ্র মোদী সপ্তম এশিয়া কাপ জয়ী ভারতীয় মহিলা ক্রিকেট দলের সদস্যদের অভিনন্দন জানিয়েছেন। আন্তর্জাতিক ক্রিকেট কাউন্সিলের এক ট্যুইট বার্তার জবাবে প্রধানমন্ত্রী বলেছেন; “আমাদের মহিলা ক্রিকেট দলের সদস্যরা তাঁদের ধৈর্য্য আর ক্রীড়া নৈপুণ্যের মাধ্যমে আমাদের গর্বিত করেছেন। মহিলাদের এশিয়া কাপ জয়ী দলকে অভিনন্দন জানাই। যে ক্রীড়া দক্ষতা ও দলগত ঐক্য তাঁরা দেখিয়েছেন তা অনবদ্য। আগামীদিনেও দলের সদস্যদের সাফল্য কামনা করি।”
বিজয় দিবসে প্রধানমন্ত্রী ১৯৭১-এর যুদ্ধেরসৈনিকদের অভিবাদন করলেন

প্রধানমন্ত্রী শ্রী নরেন্দ্র মোদী বিজয় দিবসউপলক্ষে ১৯৭১-এর যুদ্ধের সেনানীদের অভিবাদন জানালেন। এক বার্তায় তিনি বলেছেন,“বিজয় দিবসে আমরা ১৯৭১-এর যুদ্ধে যাঁরা লড়েছিলেন এবং দেশকে রক্ষা করেছিলেন কঠোরশ্রমে, সেই সকল সেনানীদের অদম্য সাহস’কে অভিবাদ জানাই। প্রত্যেক ভারতবাসী তাঁদেরবীরত্ব ও সেবার জন্য গর্ববোধ করেন”।
ক)  চিহ্নের নিবন্ধীকরণের জন্য নিস চুক্তি অনুযায়ী পণ্য এবং পরিষেবার আন্তর্জাতিক শ্রেনীবিন্যাস

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে শিল্পের নকশা সংক্রান্ত বিষয়ে আন্তর্জাতিক ক্ষেত্রে ভারতের সংযোজনের জন্য কিছু সিদ্ধান্ত গ্রহণ করা হয়েছে। এই সিদ্ধান্তগুলির মধ্যে রয়েছে – ক) চিহ্নের নিবন্ধীকরণের জন্য নিস চুক্তি অনুযায়ী পণ্য এবং পরিষেবার আন্তর্জাতিক শ্রেনীবিন্যাস, খ) ভিয়েনা চুক্তি অনুযায়ী বিশেষ ধরণের চিহ্নের জন্য আন্তর্জাতিক শ্রেণীবিন্যাস এবং গ) লোকার্নো চুক্তি অনুযায়ী শিল্পের নকশা সংক্রান্ত আন্তর্জাতিক শ্রেণীবিন্যাসের লক্ষ্যে ভারতের সংযোজনের জন্য প্রয়োজনীয় পদক্ষেপ গ্রহণ। নিস, ভিয়েনা এবং লোকার্নো চুক্তি সংযোজনের ফলে আন্তর্জাতিক স্তরে শ্রেণীবিন্যাসের পদ্ধতি অনুযায়ী ট্রেডমার্ক এবং নকশা পরীক্ষার জন্য ভারতের মেধাস্বত্ত্ব দপ্তরের সুবিধা হবে। এর ফলে, ভারতীয় নকশা, বৈশিষ্ট্য এবং পণ্য আন্তর্জাতিক মানের শ্রেণীবিন্যাস পদ্ধতির সুযোগ গ্রহণের সুবিধা পাবে। ভারতে মেধাস্বত্ত্ব সুরক্ষার প্রশ্নে বিদেশি বিনিয়োগকারীরা এই সংযোজনের ফলে প্রত্যয়ী হবেন। এই চুক্তি অনুযায়ী পর্যালোচনা এবং পুনর্বিন্যাসের প্রক্রিয়ায় এই সংযোজন, সিদ্ধান্ত গ্রহণের ক্ষেত্রে সহায়ক হবে। /…
নির্মাণ শিল্পে আবর্জনার পুনর্ব্যবহারে ভারত-নরওয়ে চুক্তি

পুরনো বাড়ি ভেঙে ফেলা এবং নতুন বাড়ি নির্মাণের ফলে ধ্বংসস্তুপ সহ বিভিন্ন মাল-মশলার ফেলে দেওয়া অংশ পুনর্ব্যবহারের ক্ষেত্রে বৈজ্ঞানিক গবেষণা এবং মানবসম্পদের বিকাশের ক্ষেত্রে সহযোগিতা প্রসার সম্পর্কিত ভারত ও নরওয়ের মধ্যে চুক্তি স্বাক্ষরের প্রস্তাবটি আজ অনুমোদিত হয়েছে কেন্দ্রীয় মন্ত্রিসভার বৈঠকে। বৈঠকে সভাপতিত্ব করেন প্রধানমন্ত্রী শ্রী নরেন্দ্র মোদী। এই চুক্তিটি স্বাক্ষরিত হবে নরওয়ের ‘সিনটেফ’ সংস্থা এবং ভারতের কেন্দ্রীয় পূর্ত দপ্তরের (সি পি ডব্লিউ ডি) মধ্যে। উল্লেখ্য, গত বছর ২ অক্টোবর প্রধানমন্ত্রী শ্রী নরেন্দ্র মোদী ‘স্বচ্ছ ভারত মিশন’-এর সূচনা করেন। ভারতকে একটি পরিচ্ছন্ন দেশ রূপে তুলে ধরতে এই মিশনকে ঘিরে একটি জন-আন্দোলন গড়ে তোলার আহ্বান জানান তিনি। ভারতের নির্মাণ শিল্প থেকেই বছরে গড়ে ১০ থেকে ১২ মিলিয়ন টন ধ্বংসস্তুপ ও অন্যান্য আবর্জনা জমা হয়। বিভিন্ন আবাসন ও সড়ক নির্মাণের কাজে এই সমস্ত ফেলে দেওয়া মাল-মশলার চাহিদা রয়েছে প্রচুর। তাই, শুধুমাত্র পুনর্ব্যবহারের মাধ্যমেই এই সমস্ত আবর্জনা সরিয়ে ফেলে দেশকে অনেকাংশে পরিচ্ছন্ন করে তোলা যায়। এই লক্ষ্যেই এই চুক্তি স্বাক্ষরের প্রস্তাব ও তাতে অনুমোদন।
ঈদ-উল-ফিতর উপলক্ষ্যে দেশবাসীকে প্রধানমন্ত্রীর শুভেচ্ছা

নতুনদিল্লি, ২রা মে, ২০২২ প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষ্যে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ ঈদ-উল-ফিতরের শুভেচ্ছা জানাই। এই পবিত্র মুহূর্তে আমাদের সমাজে একসঙ্গে থাকা ও ভ্রাতৃত্ববোধের চেতনা সঞ্চারিত হোক। সকলে সুস্বাস্থ্য ও সমৃদ্ধময় জীবনের অধিকারী হোন এই কামনাই করি।“ /
নারীজাতির প্রতি শ্রদ্ধা, আইন ও নিয়মনীতি অনুসরণ এবং পরিচ্ছন্নতার লক্ষ্যেছাত্রছাত্রীদের উদ্দেশ্যে আহ্বান জানালেন প্রধানমন্ত্রী  :   বক্তব্য রাখলেন স্বামী বিবেকানন্দের ঐতিহাসিক শিকাগো ভাষণের ১২৫তমবর্ষপূর্তি অনুষ্ঠানে

স্বামীবিবেকানন্দেরঐতিহাসিক শিকাগো ভাষণের ১২৫তম বর্ষপূর্তি এবং পণ্ডিত দীনদয়াল উপাধ্যায়ের জন্মশতবার্ষিকী উপলক্ষে আয়োজিত এক ছাত্র সমাবেশে আজ বক্তব্য রাখেন প্রধানমন্ত্রী শ্রীনরেন্দ্র মোদী। সমাবেশের আয়োজন করা হয় রাজধানীর বিজ্ঞান ভবনে। প্রধানমন্ত্রীতাঁর ভাষণে বলেন, ১২৫ বছর আগে ঠিক এই দিনটিতেই ভারতের এক নবীন সন্ন্যাসী তাঁরকয়েকটি মাত্র কথায় বিশ্বকে জয় করে নিয়েছিলেন। ঐক্যের শক্তি কতখানি তা তিনি তুলেধরেছিলেন সমগ্র বিশ্বের সামনে। বর্তমানে এই দিনটি ৯/১১ নামে পরিচিত। কিন্তু১৮৯৩-এর এই ৯/১১-র দিনটি ছিল ভালোবাসা, সম্প্রীতি ও সৌভ্রাতৃত্বের। প্রধানমন্ত্রীবলেন, সামাজিক কুপ্রথার বিরুদ্ধে সরব ও সোচ্চার হয়েছিলেন স্বামী বিবেকানন্দ। কারণ,বিভিন্ন সামাজিক কুফল সমাজের রন্ধ্রে রন্ধ্রে ঘুণ ধরানোর চেষ্টা করেছিল। স্বামীবিবেকানন্দের কথা স্মরণ করে শ্রী মোদী বলেন, স্বামীজিমনে করতেন যে শুধুমাত্রআচার-আচরণের মধ্য দিয়েই কোন মানুষ ঐশ্বরিকতার সন্ধান পেতে পারেন না; তাঁর কাছে ‘জনসেবা’রঅর্থ ছিল ‘প্রভু সেবা’। কোনরকমউপদেশ বা বাণী প্রচারে স্বামী বিবেকানন্দ বিশ্বাস করতেন না। তাঁর আদর্শ ওচিন্তাভাবনা রামকৃষ্ণ মিশন প্রতিষ্ঠার মধ্য দিয়ে এক প্রাতিষ্ঠানিক কর্মপ্রচেষ্টারসূচনা করেছে। ভারতকে পরিচ্ছন্নকরে তুলতে যাঁরা নিরন্তরভাবে পরিশ্রম করে চলেছেন, তাঁদের কথা এদিন তাঁর ভাষণে বিশেষভাবেউল্লেখ করেন প্রধানমন্ত্রী। তিনি বলেন যে এঁরাই হলেন ‘বন্দে মাতর্‌ম’ মন্ত্রেরপ্রকৃত উত্তরসূরী। প্রধানমন্ত্রীর মতে, বিশ্ববিদ্যালয়ের জন্য বিভিন্ন প্রচারঅভিযানকালে ছাত্র সংগঠনগুলির উচিৎ স্বচ্ছতা বা পরিচ্ছন্নতা রক্ষার ওপর আরও বেশিকরে গুরুত্ব দেওয়া। তিনি বলেন, মহিলাদের প্রতি যাঁরা শ্রদ্ধা ও সম্ভ্রমপূর্ণ আচরণকরেন, শুধুমাত্র তাঁরাই স্বামী বিবেকানন্দের শিকাগো ভাষণের সূচনারসেই “আমেরিকারভাই-বোনেরা” – কথাটির জন্য সত্যি সত্যিই গর্ব অনুভব করতে পারেন। শ্রী মোদীবলেন, জামশেদজি টাটার সঙ্গে স্বামী বিবেকানন্দের চিঠিপত্রের যে আদান-প্রদান ঘটত,তার মধ্যেই ভারতের স্বনির্ভরতা সম্পর্কে স্বামীজির চিন্তাভাবনা ও দৃষ্টিভঙ্গিপ্রকাশ পেত। স্বনির্ভরতা অর্জনের পথে জ্ঞান ও দক্ষতা যে সমানভাবে গুরুত্বপূর্ণ,একথারও উল্লেখ করেন প্রধানমন্ত্রী। জনসাধারণেরমতে, একুশ শতক হল এশিয়ার শতক – একথার উল্লেখ করে প্রধানমন্ত্রী বলেন, আজ থেকে বহুবছর আগেই অভিন্ন এশিয়ার এক স্বপ্ন দেখিয়েছিলেন স্বামী বিবেকানন্দ। বিশ্ব সমস্যারসমাধান যে একমাত্র এশিয়ার হাত ধরেই সম্ভব, একথাও বলে গেছেন তিনি। প্রধানমন্ত্রীমনে করেন যে উদ্ভাবন ও সৃজনশীলতার শ্রেষ্ঠ পীঠস্থান হল বিশ্ববিদ্যালয়গুলি। তিনিবলেন, বিশ্ববিদ্যালয়গুলির উচিৎ বিভিন্ন রাজ্যের ভাষা ও সংস্কৃতি উদযাপনের জন্য বিভিন্নদিনে অনুষ্ঠানের আয়োজন করা। কারণ, তার মাধ্যমে ‘এক ভারত, শ্রেষ্ঠ ভারত’ গড়ে তোলারপ্রচেষ্টা আরও শক্তিশালী হয়ে উঠবে। শ্রী মোদীবলেন, ভারত বর্তমানে এক দ্রুত পরিবর্তনশীলতার মধ্য দিয়ে এগিয়ে চলেছে। বিশ্ব মঞ্চে ভারতেরএই ক্রমঃউত্থানের পেছনে রয়েছে বলিষ্ঠ জনশক্তি। ছাত্রছাত্রীদের আহ্বান জানিয়েপ্রধানমন্ত্রী বলেন, “তোমরা আইন ও নিয়মনীতি অনুসরণ করে চলো, দেখবে ভারতেরও উত্থানঘটছে এক বিশ্ব নিয়ন্ত্রক রূপে।” /
সরকারি প্রশাসন ও পরিচালন ক্ষেত্রে ভারত-যুক্তরাজ্য সহযোগিতা চুক্তি

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ সরকারি প্রশাসন ও পরিচালন সংক্রান্ত সংস্কার সম্পর্কে ভারত ও যুক্তরাজ্যের সহযোগিতা চুক্তিটিকে আনুষ্ঠানিকভাবে কর্মপরবর্তী অনুমোদন দেওয়া হল। গত বছর নভেম্বরে চুক্তিটি সম্পাদিত হয়েছিল এই দুটি দেশের মধ্যে। চুক্তির আওতায় সরকারি প্রশাসনে সুপরিচালন ব্যবস্থা সম্ভব করে তোলার কথা বলা হয়েছে। এজন্য ভারত ও যুক্তরাজ্য পরস্পরের সঙ্গে সহযোগিতা করবে। সরকারি পরিষেবার কাজে আমলাতান্ত্রিক দীর্ঘসূত্রিতা দূর করা, সরকারি প্রক্রিয়াকে ঢেলে সাজানো, কর্মীদের দক্ষতা ও কার্যক্ষমতা বৃদ্ধি, জনসাধারণের ক্ষোভ নিরসনে বিশেষ গুরুত্বদান, সরকারি স্বায়ত্তশাসন প্রতিষ্ঠানগুলির সংস্কার, সামাজিক নিরাপত্তা বিষয়টিকে জোরদার করে তোলা, সরকার ও শিল্পক্ষেত্রের মধ্যে ঘনিষ্ঠতর সমন্বয়সাধন, সঙ্কট ও বিপর্যয়ের কার্যকর মোকাবিলা এবং সরকারি কাজকর্মকে ডিজিটাল ব্যবস্থায় রূপান্তরের ক্ষেত্রে পারস্পরিক সহযোগিতা প্রসারের কথা বলা হয়েছে ঐ চুক্তিটিতে। সরকারি প্রশাসন ও পরিচালন ব্যবস্থায় গতি ও সংস্কার আনতে একটি যৌথ কর্মীগোষ্ঠী গড়ে তোলারও উল্লেখ রয়েছে সম্পাদিত চুক্তিটিতে। এ মাসের শেষে লন্ডনে যৌথ কর্মীগোষ্ঠীর প্রথম বৈঠকটি অনুষ্ঠিত হবে। /
বিল গেটস্‌ – এর সঙ্গে সাক্ষাৎ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ বিল ও মেলিন্ডা গেটস্‌ ফাউন্ডেশনের সহ-সভাপতি মিঃ বিল গেটস্‌ – এর সঙ্গে বৈঠকে বসেন। প্রসঙ্গত, মিঃ গেটস্‌ তিন দিনের ভারত সফরে এসেছেন। এ বছর সেপ্টেম্বর মাসে নিউ ইয়র্কে দু’জনের মধ্যে শেষবারের মতো সাক্ষাৎ হয় রাষ্ট্রসংঘের সাধারণ সভার বৈঠকের ফাঁকে। ভারত সরকারের সুস্থায়ী উন্নয়নের লক্ষ্যগুলি চরিতার্থ করার প্রয়াসে বিল গেটস্‌ তাঁর ফাউন্ডেশনের পক্ষ থেকে যথাসম্ভব সহায়তা প্রদানের আশ্বাস দেন। বিশেষ গুরুত্ব দেওয়া হয় – স্বাস্থ্য, পুষ্টি, স্বাস্থ্যবিধি এবং কৃষি ক্ষেত্রে। জাতীয় পুষ্টি মিশনের আওতায় প্রধানমন্ত্রী পুষ্টি ক্ষেত্রে যে গুরুত্ব দিয়েছেন, তার প্রশংসা করেন মিঃ গেটস্‌। এর পাশাপাশি, মিঃ গেটস্‌ ভারতে কৃষিজ পণ্য উৎপাদন বৃদ্ধি করার বেশ কয়েকটি উপদেশ দিয়েছেন। এর ফলে, প্রান্তি ও দরিদ্র মানুষদের আর্থিক উন্নতি ঘটবে। প্রধানমন্ত্রী ফাউন্ডেশনের প্রচেষ্টার প্রশংসা করে বলেন, ফাউন্ডেশন যে ধরনের উপদেশ দিয়েছে, তাঁর সরকার সেগুলিতে যথেষ্ট মূল্য দেয়। উন্নয়নের সহযোগী হিসাবে ফাউন্ডেশনের বিবেচনা এবং মধ্যস্থতা স্বাস্থ্য, পুষ্টি, কৃষি এবং গ্রিন এনার্জি ক্ষেত্রে কাজকর্ম অনেকটাই বেড়ে যাবে। উল্লেখ্য, ভারতে বিল ও মেলিন্ডা গেটস্‌ ফাউন্ডেশনের যে দলটি কাজ করছে, তার মূল সদস্যরা প্রধানমন্ত্রীর সঙ্গে সাক্ষাৎকালে মিঃ গেটস্‌ – এর সঙ্গে ছিলেন। ……
প্রধানমন্ত্রী তেলেঙ্গনার জনগণকে রাজ্যের প্রতিষ্ঠাদিবসে অভিনন্দন জানিয়েছেন;

প্রধানমন্ত্রী শ্রী নরেন্দ্র মোদী তেলেঙ্গনার জনগণকে রাজ্যের প্রতিষ্ঠা দিবসে অভিনন্দন জানিয়েছেন। তিনি অন্ধ্রপ্রদেশের নাগরিকদেরও শুভেচ্ছা পাঠিয়েছেন। প্রধানমন্ত্রী তাঁর শুভেচ্ছা বার্তায় বলেন “ তেলেঙ্গনার প্রতিষ্ঠা দিবসে , এই সুন্দর রাজ্যের জনগণকে আমার শুভেচ্ছা রইল। তেলেঙ্গনার নাগরিকরা কঠোর পরিশ্রমী। দেশের উন্নতিতে তাঁদের প্রচুর অবদান রয়েছে। আমি তেলেঙ্গনার প্রগতি প্রার্থনা করি। অন্ধ্রপ্রদেশের ভাইবোনেদের জন্যও আমার পক্ষ থেকে অভিনন্দন । বিজ্ঞান, ক্রীড়া, শিক্ষা সব ক্ষেত্রেই অন্ধ্রপ্রদেশের অবদান অপরিসীম। আগামী বছরগুলিতে এই রাজ্যের সমৃদ্ধি আসুক । “ /
বিশ্ব স্বাস্থ্য দিবসে প্রধানমন্ত্রীর বার্তা

নয়াদিল্লি, ৭ এপ্রিল, ২০১৫ বিশ্ব স্বাস্থ্য দিবসে, প্রধানমন্ত্রী শ্রী নরেন্দ্র মোদী তাঁর শুভেচ্ছা বার্তায় সমস্ত দেশবাসীর সুস্থ ও নিরোগ জীবন কামনা করেছেন। একইসঙ্গে নিজে ভালো থেকে অপরকে সুস্থ জীবনযাপনে উৎসাহ দিতে প্রধানমন্ত্রী পরামর্শ দিয়েছেন। তিনি বলেছেন, এ বছরের বিশ্ব স্বাস্থ্য দিবসের বিষয়বস্তু ‘সুস্থ জীবনের প্রাথমিক প্রয়োজন খাদ্য সুরক্ষা’ | এই বিষয়টিতে প্রত্যেকের নজর দেওয়া উচিত বলে প্রধানমন্ত্রী অভিমত ব্যক্ত করেন। ‘সুস্থ ভারত’ গড়ে তোলার লক্ষ্যে সরকার সর্বতোভাবে প্রয়াস চালিয়ে যাচ্ছে বলে প্রধানমন্ত্রী জানান। দেশের প্রতিটি নাগরিক যাতে সঠিক ও ব্যয়সাপেক্ষ চিকিৎসা ব্যবস্থার সুযোগ গ্রহণ করতে পারে, তার জন্য সরকার নিরলস প্রচেষ্টা চালাচ্ছে বলে শ্রী মোদী জানান।
রাজস্থানের খাতু শ্যামাজি মন্দিরে পদপিষ্ট হয়ে প্রাণহানির ঘটনায় শোকাহত প্রধানমন্ত্রী

নয়াদিল্লি, ৮ আগস্ট ২০২২ রাজস্থানের খাতু শ্যামাজি মন্দিরে পদপিষ্ট হয়ে প্রাণহানির ঘটনায় গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। “রাজস্থানের শিকার-এ খাতু শ্যামাজি মন্দির কমপ্লেক্সে পদপিষ্ট হয়ে মৃত্যুর ঘটনায় আমি শোকাহত। শোকসন্তপ্ত পরিবারগুলির জন্য আমি চিন্তিত। ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এই প্রার্থনা জানাই।” – এক ট্যুইট বার্তার মাধ্যমে এইভাবেই শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
দ্বিপাক্ষিক সহযোগিতার ক্ষেত্রগুলি সম্পর্কে সিঙ্গাপুরের উপ-প্রধানমন্ত্রীর সঙ্গে আলোচনা শ্রী নরেন্দ্র মোদীর

সিঙ্গাপুরেরউপ-প্রধানমন্ত্রী মিঃ থরম্যান সন্মুগরত্নম শনিবার এখানে সাক্ষাৎ করলেনপ্রধানমন্ত্রী শ্রী নরেন্দ্র মোদীর সঙ্গে। ২০১৬’রঅক্টোবরে সিঙ্গাপুরের প্রধানমন্ত্রী মিঃ লি শিয়েন লুঙ্গের সফল ভারত সফরেরস্মৃতিচারণা প্রসঙ্গে শীর্ষ বৈঠকে গৃহীত সিদ্ধান্তের পরিপ্রেক্ষিতে দু’দেশেরপদক্ষেপ গ্রহণের ঘটনার সপ্রশংস উল্লেখ করেন শ্রী নরেন্দ্র মোদী। সাফল্যেরসঙ্গে জিএসটি চালু করার জন্য ভারতের প্রধানমন্ত্রীকে অভিনন্দন জানান মিঃ সন্মুগরত্নম।দু’দেশের সম্পর্কের বিভিন্ন ক্ষেত্রে বিশেষত, অর্থনৈতিক কর্মপ্রচেষ্টা ক্ষেত্রেদ্বিপাক্ষিক সম্পর্কের অগ্রগতি সম্পর্কে শ্রী মোদীকে সংক্ষেপে অবহিত করেন তিনি। বিনিয়োগ,নগরোন্নয়ন, অসামরিক বিমান পরিবহণ এবং দক্ষতা বিকাশের ক্ষেত্রে নিবিড় দ্বিপাক্ষিকসহযোগিতার বিশেষ প্রশংসা করেন ভারতের প্রধানমন্ত্রী। ব্যাঙ্কিং,ডিজিটাল অর্থনীতি, পর্যটন এবং উদ্ভাবন ক্ষেত্রে দ্বিপাক্ষিক সহযোগিতার সম্ভাবনাপ্রসঙ্গেও এদিন আলোচনা হয় দুই নেতার মধ্যে।
ডঃ বাবাসাহেব আম্বেদকরের নির্বাণ দিবসেপ্রধানমন্ত্রীর শ্রদ্ধার্ঘ্য

প্রধানমন্ত্রীশ্রী নরেন্দ্র মোদী ডঃ বাবাসাহেব আম্বেদকরের প্রয়াণ দিবসে তাঁর প্রতি শ্রদ্ধাজানিয়েছেন। এক বার্তায়তিনি বলেছেন, “নির্বাণ দিবসে আমি ডঃ বাবাসাহেব আম্বেদকরের প্রতি শ্রদ্ধায় প্রণতহই। দেশের প্রতি তাঁর মহান অবদানের জন্য ভারতবর্ষ সবসময়েই বাবাসাহেবের প্রতিকৃতজ্ঞ থাকবে”।